સામગ્રી: વિજય નેહરા

વિજય નેહરાએ શુક્રવારે બપોરે કરેલા ટ્વિટર લાઇવમાં અમદાવાદમાં કોરોના વાઇરસના ફેલાવા લઈને કૉર્પોરેશન, રાજ્ય સરકાર અને કેન્દ્ર સરકાર દ્વારા કરવામાં આવેલું આકલન રજૂ કર્યું હતું. 

વિજય નેહરાએ કહ્યું કે હાલ કેસ ડબલિંગ રેટ 4 દિવસનો છે. જે એવો જ રહેશે તો શહેરમાં 15 મે સુધીમાં 50 હજાર કેસ નોંધાશે અને 31 મે સુધીમાં 8 લાખ કેસ નોંધાઈ શકે છે. 

શું છે કેસ ડબલિંગ રેટ?

વિજય નેહરાના કહેવા પ્રમાણે વાઇરસના સંક્રમણના ફેલાવાનો માપદંડ કેસ ડબલિંગ રેટ છે. 

એ સમજાવતાં તેમણે કહ્યું કે કુલ કેસ કેટલાં દિવસમાં બમણાં થાય છે. તેના પરથી આકલન કરી શકાય છે. ઉદાહરણ આપતા એમએ કહ્યું કે, અમદાવાદમાં 17 એપ્રિલે 600 કેસ હતા અને 20 એપ્રિલે 600થી વધીને 1200 થઈ ગયા. આમ અમદાવાદનો કેસ ડબલિંગ રેટ 3 દિવસનો હતો.

"મહેનતનું ફળ મળે છે કેસ ડબલિંગ રેટ 7થી 8 દિવસનો થશે"











વિજય નેહરાએ જણાવ્યું કે વારંવાર કહું છું, મહેનતનું ફળ મળે છે. લૉકડાઉન ખૂલે એટલે કે 3 મે સુધી કેસ ડબલિંગ રેટ 4 દિવસની જગ્યાએ 7 થી 8 સુધી લઈ જઈશું. 

તેમણે કહ્યું કે, જો કેસ ડબલિંગ રેટ 7થી 8 દિવસનો હોય તો 15 મે સુધી 50 હજાર કેસની સામે માત્ર 10 હજાર અને 8 લાખની સામે 50 હજાર કેસ નોંધાઈ શકે છે. 

તેમણે કહ્યું કે 7થી 8 દિવસનો કેસ ડબલિંગ રેટ દક્ષિણ કોરિયા જેવા દેશ મેળવી ચૂક્યા છે. અમેરિકા અને યુરોપમાં 3થી 4 દિવસનો કેસ ડબલિંગ રેટ જોવા મળી રહ્યો છે. 

10 દિવસનો કેસ ડબલિંગ રેટ નોંધાય તો માત્ર 20 થી 25 હજાર કેસ નોંધાય.

વિજય નેહરાએ આશા વ્યક્ત કરી કે, આપણે દસ દિવસનો ડબલિંગ રેટ અચિવ કરીશું. પરંતુ તેમણે એમ પણ કહ્યું કે દસ દિવસનો કેસ ડબલિંગ રેટ અચિવ કરવો અઘરો છે. 

જો આપણે 10 દિવસનો કેસ ડબલિંગ રેટ મેળવીએ તો પણ 15 મે સુધી 50 હજાર કેસની સામે 7 હજાર કેસ નોંધાય અને 8 લાખની સામે 20 થી 25 હજાર કેસ નોંધાઈ શકે છે. 

તેમણે એમ પણ કહ્યું કે લૉકડાઉન પૂર્ણ થયા પછી કેસની સંખ્યા પણ વધી શકે છે. કારણ કે લોકો અવર-જવર કરતાં હોય જેનાથી ડબલિંગ રેટમાં બદલાવ આવી શકે છે અને કેસ જલદી વધી શકે છે. 

'પૉઝિટિવ કેસની સંખ્યા ઘટી છે.' 

અમદાવાદ મ્યુનિસિપલ કમિશનર વિજય નેહરાએ કહ્યું કે, 17 એપ્રિલે રોજ 243 કેસ 15 થી 20 ટકાનો વધારો થતો હતો. જ્યારે હવે 150ની આસપાસ કેસ નોંધાઈ રહ્યા છે. 17 એપ્રિલે 243 કેસ નોંધાયા ત્યારબાદ 19 એપ્રિલે 157, 20 એપ્રિલે 125 કેસ, 21 એપ્રિલે 128 અને 22 એપ્રિલે 151 કેસ નોંધાયા છે. 

તેમણે કહ્યું કેસ...\nઅગાઉની સામગ્રીનો સારાંશ નીચે મુજબ કરી શકાય છે:
અમદાવાદ મ્યુનિસિપલ કૉર્પોરેશનના કમિશનર વિજય નેહરાએ જણાવ્યું છે કે, હાલ કેસની સંખ્યા ડબલ થવાનો જે દર છે તે જ રહે તો અમદાવાદમાં કોરોના વાઇરસના કેસ 31 મે સુધી 8 લાખ સુધી પહોંચી શકે છે.